
Către,

Comisia pentru buget, finanţe şi bănci
AVIZ

asupra propunerii legislative privind înfiinţarea fondului naţional de întrajutorare rurală în caz de calamităţi naturale

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare cu propunerea legislativă privind înfiinţarea fondului naţional de întrajutorare rurală în caz de calamităţi naturale, transmisă cu adresa nr.P.l. – x 263 din 10 aprilie 2006 şi înregistrată sub nr.24/209/10.04.2006.


Camera Deputaţilor este Cameră decizională.


Senatul, în şedinţa din 5 aprilie 2006, a respins propunerea legislativă.

Consiliul Legislativ, cu avizul nr.1066/22.07.2005, a avizat favorabil această propunere legislativă.


Guvernul, prin punctul său de vedere nr.3076 din 05.12.2005, nu susţine adoptarea propunerii legislative.


Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă privind înfiinţarea fondului naţional de întrajutorare rurală în caz de calamităţi naturale în şedinţa din 26.04.2006. 

Faţă de cele de mai sus, membrii comisiei au hotărât, în unanimitate, avizarea nefavorabilă a propunerii legislative privind înfiinţarea fondului naţional de întrajutorare rurală în caz de calamităţi naturale.
În raport cu obiectul şi conţinutul său, proiectul de lege face parte din categoria legilor ordinare.

